《和新葺南园》
宋代·苏过

道眼年来等色空，块苏不羡化人宫。敢嫌仲蔚蓬蒿陋，久悟邯人梦幻中。

瓮牖绳枢知达观，兔葵燕麦任春风。箕山咫尺行当隐，巢许高踪蹑二公。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。